Toshimichi Okubo
Toshimichi Okubo var en japansk politiker og samurai. Sammen med blandt andre Takamori Saigo førte Okubo an i kampen mod Tokugawa-regimet.
Med Meijirestaurationen i 1868 blev Okubo indenrigsminister og reelt regeringsleder. Politisk arbejdede han for en hurtig økonomisk vækst og deltog i Iwakura-missionen i 1871-1873. I 1877 ledede Saigo et oprør mod regeringen, men det blev nedkæmpet af den værnepligtige hær, nu under Okubos ledelse.
I 1878 blev Okubo myrdet af samuraier, der stod Saigo nær.